
កម្មវត្ថុ៖	សំណើសុំកិច្ចសហការ និងចាត់សមាសភាពដើម្បីរៀបចំផលិតវីដេអូបទយកការណ៍សម្រាប់ផ្សព្វផ្សាយ ក្នុងកម្មវិធីទិវាជាតិប្រឆាំងអំពើជួញដូរមនុស្ស ១២ធ្នូ ឆ្នាំ២០២៥ ។
យោង៖ 	ចំណារដ៏ខ្ពង់ខ្ពស់បំផុត ចុះថ្ងៃទី២១ ខែតុលា ឆ្នាំ២០២៥ របស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា ។	
	សេចក្តីដូចមានចែងក្នុងកម្មវត្ថុ និងយោងខាងលើ នាងខ្ញុំសូមគោរពជម្រាបជូន ឯកឧត្តមនាយឧត្តមសេនីយ៍ អគ្គស្នងការ នៃអគ្គស្នងការដ្ឋាននគរបាលជាតិ អនុប្រធាន គ.ជ.ប.ជ និងជាប្រធានក្រុមការងារអនុវត្តច្បាប់ មេត្តាជ្រាបថា អគ្គលេខាធិការដ្ឋាន គ.ជ.ប.ជ សហការជាមួយក្រុមហ៊ុន សាស្រ្តាហ្វីម           (Sastra Film Production) ដើម្បីផលិតជាវីដេអូបទយកការណ៍សម្រាប់ផ្សព្វផ្សាយ ក្នុងកម្មវិធីទិវាជាតិប្រយុទ្ធប្រឆាំងអំពើជួញដូរមនុស្ស១២ធ្នូ ឆ្នាំ២០២៥។
	អគ្គលេខាធិការដ្ឋាន គ.ជ.ប.ជ សូមគោរពស្នើសុំ ឯកឧត្តម នាយឧត្តមសេនីយ៍ អគ្គស្នងការ ដើម្បីផ្ដល់កិច្ចសហការ និងសម្របសម្រួល ព្រមទាំងចាត់សមាសភាពតាមការស្នើសុំមានដូចខាងក្រោម៖
	១. សមាសភាពកងកម្លាំងបង្រ្កាប (ឯកសណ្ឋានប្រយុទ្ធ និងការងារ)		ចំនួន ១០រូប
	២. រថយន្តនគរបាលដឹកក្រុមជនល្មើស ដែលអាចផ្ទុកបានចំនួន១០នាក់	ចំនួន ០១ គ្រឿង
	៣. រថយន្តនគរបាលមានបំពាក់ស៊ីរ៉ែន					ចំនួន ០១គ្រឿង
	៤. រថយន្តសង្គ្រោះបន្ទាន់							ចំនួន ០១គ្រឿង
	កម្មវិធីថតនឹងប្រព្រឹត្តទៅនៅ៖ ថ្ងៃទី៣ ខែធ្នូ ឆ្នាំ២០២៥។(សូមគោរពជូនភ្ជាប់៖ កម្មវិធី០១ច្បាប់)
	អាស្រ័យហេតុដូចបានគោរពជម្រាបជូនខាងលើ សូម ឯកឧត្តម នាយឧត្តមសេនីយ៍ អគ្គស្នងការ មេត្តាផ្តល់កិច្ចសហការ និងសម្របសម្រួលតាមការស្នើសុំ ដោយក្តីអនុគ្រោះ។

